runetrust/blame-folketinget-dk huggingface dataset:
Inger Støjberg (DD), 2023-10-05:
Jeg vil sige det sådan, at jeg ikke er bekymret for at få ros af hr. Kim Edberg Andersen, men at jeg måske er lidt bekymret for at få ros sammen med statsministeren.
Det er i hvert fald meget, meget sjældent, og så bliver jeg helt nervøs, når hr. Kim Edberg Andersen er så positiv, altså for, om der spiller noget med bælgfrugter eller noget ind i det.
Men når det er sagt, er jeg ethundrede procent enig i, at det er afgørende, at der også er folkeskoler i landdistrikterne.
Og ja, der er heller ingen tvivl om, at det også kan komme til at koste lidt mere.
Men det, man bare skal se på, er, om vi vil holde liv i landdistrikterne og i yderområderne, eller om vi ikke vil.
Når først skolen lukker, kan jeg garantere for, at man så vil kunne se den der fraflytning fra et område, fordi det betyder uendelig meget, om man har 5 eller 8 km til skole, eller om man har 20 km til skole, når man ikke er ældre end de børn, der går i folkeskolen.
Jeg er hundrede procent enig med hr. Kim Edberg Andersen i det.
Kim Edberg Andersen (NB), 2023-10-05:
Tak for det, og tak til ordføreren for at være forkæmper for, at jeg ikke behøver at leve af bælgfrugter og af havredrik.
Det er jeg meget glad for, og jeg ville også svinde ind til nærmest ingenting, hvis jeg blev tvunget til kun at leve af det.
Og det skal vi forhåbentlig gøre uden at være ideologiske og politiske, men med børnene for øje.
Og hvis man går ud ad den tangent, som da vi snakkede takster på f.eks. gymnasierne, så er virkeligheden jo også, at vi måske også skal kigge på de takster, vi er villige til at betale for at have skoler i landsbyerne.
For lige nu lukkes der i vores region rigtig mange skoler, fordi kommunerne mener, at en centralisering er det bedste.
Samtidig med at man lukker skolerne, kan børnene ikke komme i skole.
Så jeg ved ikke lige, hvem der havde tænkehatten på, da de fandt på det.
Virkeligheden er til gengæld også, at det koster lidt mere pr. elev at have en skole i en landsby.
Så når vi skal tale skoler, synes jeg også, vi skal tale sammen om, om vi skal have skoler også uden for storbyerne, i landsbyen.
Er Danmarksdemokraterne uenige i, at vi også burde se på taksten?
Inger Støjberg (DD), 2023-10-05:
Jamen altså, prøv at høre her: Vi kommer simpelt hen ikke til at drikke havredrik og spise bælgfrugter allesammen.
Jeg kan lige så godt sige det.
Altså, det må man jo gerne drikke og spise, hvis det er det, man vil.
Men man kommer bare heller ikke udenom, hvis man kigger på dansk landbrug og på Asger Christensens tal, at det ikke er fup og fidus.
Og nej, det er ikke fup og fidus.
Det her er rigtige tal, og det er derfor, det er tudehamrende tosset at få nedlagt dansk landbrug for så at få produceret mælken i Polen eller andre steder.
Nikoline Erbs Hillers-Bendtsen (ALT), 2023-10-05:
Ordføreren bliver ved med at hævde, at vi har en af verdens mest klimavenlige landbrug.
Jeg er ikke enig i den påstand, og det er CONCITO og flere eksperter heller ikke.
Der er simpelt hen ikke belæg for at sige, at vi har et af verdens mest klimavenlige landbrug.
Inger Støjberg (DD), 2023-10-05:
Hvis man bare lige skal prøve at tage nogle tal, har Venstres europaparlamentariker Asger Christensen lagt tallene fra sin egen gård frem for, hvor meget CO 2 han udleder pr. liter mælk, han afleverer til mejeriet, og han udleder 0,91 kg CO 2 pr. liter mælk.
Hvis vi kigger på det på verdensplan, kan vi se, at man udleder 2,9 kg CO 2 pr. liter mælk.
Så det vil sige, at det er 2 kg CO 2 mere pr. liter mælk, og hvis Asger Christensen lukker sin gård, vil den mælk jo blive produceret i et land, hvor udledningen af CO 2 er meget højere, og derfor vil det ikke være godt for klimaet på verdensplan.
Og jeg tænker, at det, hvis der er noget, som man kan sige det er vigtigt at man handler sammen om, så er klimaet, fordi klimaet som bekendt ikke kender nogen grænser.
Så derfor vil det med Asger Christensens ord være tudehamrende tosset at pålægge en klimaafgift på landbruget.
Nikoline Erbs Hillers-Bendtsen (ALT), 2023-10-05:
Tak for talen.
Dansk landbrug er en af de mest drivhusgasudledende i verden, hvis det står til mig.
Set i forhold til hele vores land står de for en tredjedel af vores samlede udledning af drivhusgasser.
Så mener ordføreren ikke, at det er relevant, at man skal lægge en CO 2 -afgift ned på landbruget for faktisk at nå i mål med vores klimamål og gøre noget for den grønne omstilling?
Inger Støjberg (DD), 2023-10-05:
Jeg tror, det er lidt en overfortolkning af det, jeg sagde.
Det, jeg sagde, var, at det er helt afgørende for os, at man ikke er på arbejdsmarkedet, hvis man er nedslidt – men at man netop får en værdig afgang fra arbejdsmarkedet.
Og det vil vi meget gerne være med til at kigge på, og det tror jeg i øvrigt at vi er relativt fælles om at mene, altså at det må være endemålet for det her.
Så jeg vil bare sige, at det for os er afgørende, at der er ro på det her område, og jeg har heller ikke meget fidus til det der med, at man hele tiden kaster de her ordninger op og skaber den utryghed, som hr. Nick Zimmermann så rigtigt omtaler.
For det skaber utryghed, når man gør det her.
Nick Zimmermann (DF), 2023-10-05:
Lige indtil Socialdemokraterne valgte at løbe fra et valgløfte og nu går ind for at afskaffe seniorpensionen, var det jo rent faktisk noget, som havde givet rigtig mange danskere ro på.
For dem, der har en arbejdsevne på de her maksimalt 15 timer, kan da søreme ikke have det ret godt lige nu rundtomkring i hele landet, nu da de ved, at den ordning, de måske har gået og set frem til at komme på, rent faktisk bliver afskaffet.
Så jeg synes da, at det er dybt problematisk, hvis Danmarksdemokraterne åbner op for eventuelt at gå med i en aftale om en afskaffelse.
Det ville jeg da synes var yderst bekymrende.
Inger Støjberg (DD), 2023-10-05:
For os er det vigtige, at man ikke er på arbejdsmarkedet, hvis man er nedslidt.
Så skal der være en ordning.
Jeg vil så sige, at jeg også synes, at der er mange ordninger i dag.
Det er bare ikke sikkert, at de spiller helt optimalt sammen.
Men endemålet og kravet fra vores side er, at hvis man er nedslidt, skal man ikke være på arbejdsmarkedet længere.
Og der har jeg en fornemmelse af, at vi ikke står særlig langt væk fra hinanden.
Om det så hedder det ene eller det andet, er måske ikke det, der er det allervigtigste for os.
Det er, om systemet er til at finde ud af, og at man får muligheden for at få en ordentlig og værdig tilbagetrækning fra arbejdsmarkedet, hvis man er nedslidt.
Nick Zimmermann (DF), 2023-10-05:
Tak for det.
Det er lidt i forlængelse af det, som SF spurgte ind til, nemlig det om seniorpensionen.
Det er jo noget af det allervigtigste, vi sådan set har, for de allermest nedslidte danskere.
Det er folk, der har en arbejdsevne på nuværende tidspunkt på omkring 15 timer om ugen – som vi jo egentlig havde en aftale sammen med Socialdemokraterne om at sætte op til 18 timer – og det er altså det, man maksimalt kan yde i arbejdsevne om ugen.
Danmarksdemokraterne nævner så, at de måske er klar til at kigge på en aftale, hvor man egentlig afskaffer seniorpensionen.
Det vil jeg sådan set bare spørge ind til.
Er det rigtigt forstået, at man i Danmarksdemokraterne er med på eventuelt at lave en sløjfning af seniorpensionsordningen?
Inger Støjberg (DD), 2023-10-05:
Så jeg synes, man skal lade sig inspirere af det.
Kim Edberg Andersen (NB), 2023-10-05:
Tak for det.
Så går vi et andet sted hen, for min forhåbentlig kommende partiformand nævnte jo tidligere, at der skulle til at være test af nogle vindmøller i Vadehavet, og det er vi ikke vilde med, jo også fordi vi i Nordjylland ved, hvor høje de møller bliver.
Vi har Østerild deroppe, og vi kan se, at der i Østerild er nogle møller, der er knap 300 m høje, og der kan I gå ud og skridte det af og se, hvor højt det egentlig er.
Der var jo en snak om, at vi bare skulle bide det i os.
Det var Moderaternes ordfører, som sagde, at det måtte vi bare lære at leve med.
Inger Støjberg (DD), 2023-10-05:
Nu tror jeg, man skal passe på med at vejlede partier i, at man skal sige præcis det samme.
Det kunne jo falde tilbage på regeringen, som heller ikke helt har for vane at sige præcis de samme ord.
Så vi er fuldstændig klar på spørgsmålet om udenlandsk arbejdskraft i Danmarksdemokraterne, og det er, som jeg lige har sagt.
Frederik Vad (S), 2023-10-05:
Tak for det.
Det var rart at høre.
Men problemet er lidt med Danmarksdemokraterne på det her område, at det er lidt tvetunget tale, når det kommer til udenlandsk arbejdskraft.
For det, fru Inger Støjberg siger nu, er altså ikke det, hendes ordførere siger, når de er hernede i salen og diskuterer udenlandsk arbejdskraft.
Det er jeg bare nødt til at sige.
Derfor synes jeg, det er godt, at fru Inger Støjberg understreger det rigtige, nemlig at det jo ikke er ligegyldigt, hvor i verden arbejdskraften kommer fra, og jeg vil bare opfordre til, at Danmarksdemokraterne har det som princip, uagtet hvem der står på talerstolen.
Inger Støjberg (DD), 2023-10-05:
Nu tror jeg nu nok, at jeg har taget min del af debatterne her i Folketingssalen og gør det også fremadrettet.
Jamen vi har det sådan med udenlandsk arbejdskraft, at vi ikke kommer udenom, at vi skal have udenlandsk arbejdskraft til Danmark.
Vi kommer ikke udenom, at danske virksomheder ikke kan drives.
Svaret er ikke kun udenlandsk arbejdskraft; det er også flere ind på erhvervsskolerne, og det er også at få sænket skatten på arbejde.
Der er rigtig mange ting i det.
Men jeg har det ærlig talt sådan, at det jo må være kvalifikationerne, der er de vigtige, og så vil jeg da bare være ærlig og sige, at det jo ikke er helt ligegyldigt, hvor man kommer fra, hvor hurtigt man falder til, og hvor godt man falder til i det her land.
Det synes jeg sådan set historien viser os.
Så det er ikke alle, der har lige let ved at falde til i Danmark.
Der er simpelt hen folk, der lever i en kulturkreds, der er længere væk fra vores, og som har svært ved at falde til her.
Sådan er det bare.
Men jeg må også bare ærligt indrømme, at jeg ikke ser horder af kvalificerede somaliere stå med deres eksamensbeviser og banke på og gerne ville ind på det danske arbejdsmarked.
Jeg tror ikke, det er det, der er problemet.
Frederik Vad (S), 2023-10-05:
Tak for det.
Jeg har faktisk et spørgsmål til ordføreren om hendes syn på udenlandsk arbejdskraft, som jeg ville ønske jeg kunne have stillet til afslutningsdebatten, men jeg kom lige præcis ikke på, og jeg er ikke blevet klogere hen over sommeren, vil jeg sige.
For der er lidt en tendens her i Folketingssalen efter valget, har jeg lagt mærke til, til, at når Danmarksdemokraterne skal være stramme og faste på udlændingeområdet, sender de partiformanden, og når der så skal leveres nogle andre lidt mindre fede strammende budskaber på udlændingeområdet, sender man nogle andre.
Jeg har siddet til en debat hernede omkring udenlandsk arbejdskraft, hvor fru Charlotte Munch fra Danmarksdemokraterne sagde: For mig er det sådan set ligegyldigt, hvilket land den arbejdskraft kommer fra, så længe den bidrager til virksomhederne i Danmark.
Mener fru Inger Støjberg også det?
Er det fuldstændig ligegyldigt, hvor i verden, den store vide verden, den udenlandske arbejdskraft, vi får herop, kommer fra?
Inger Støjberg (DD), 2023-10-05:
Jamen allerede på folkemødet på Bornholm – og nu skal jeg jo ikke kunne sige, om hr. Kim Valentin lige var der til at høre min tale; det kan være, at han gemte sig i masserne – ville hr. Kim Valentin også have hørt, at vi sådan set vil have større skattelettelser på arbejde.
Vi har som sagt to ting, som vi går ind til bordet med, men derfor kan vi jo godt diskutere andet, og de to ting er, at vi vil have sænket skatten i bunden, og at hvis der er penge til det, er vi ikke bange for at flytte grænsen for, hvornår man skal betale topskat.
Kim Valentin (V), 2023-10-05:
Så man er imod toptopskatten, men man er for at sløjfe topskatten – eller hvad?
Altså, det er lidt svært at få helt fat på.
Men så lad mig spørge mere præcist.
Når man går i forhandlingsrummet, vil man så have mindre end det, der ligger i skatteplanen fra regeringen af skattelettelser, eller vil man have flere skattelettelser end det, der ligger i planen fra regeringen?
Inger Støjberg (DD), 2023-10-05:
Man har i hvert fald ikke sagt for meget, hvis man siger tak for en tale; så har man da i hvert fald ikke overgjort det.
Og så kan vi alle sammen gå herfra med rank ryg.
Når det er sagt, vil jeg sige, at vi meget gerne vil ind at diskutere en ny skattereform, meget gerne.
Men som sagt ligger vores fokus på at få sænket skatten i bunden, så det bedre kan betale sig at arbejde og det bedre kan betale sig at arbejde for flere.
Det andet fokuspunkt, vi har, er, om der så er penge til det.
Så er vi ikke bange for at flytte grænsen for, hvornår man skal betale topskat.
Men det der med toptopskat og alle udenrigsministerens idéer og kasten bolde op synes jeg ofte er mere spændende at høre om, end det er at diskutere, når man kommer til realiteterne.
Kim Valentin (V), 2023-10-05:
Tak for det, og tak til ordføreren
en tale, som jeg vil tillade mig at sige ikke var en positiv tale, men trods alt en tale, som satte fingeren på mange problemstillinger.
Det, som jeg vil følge op på, er Torsten Schack Pedersens spørgsmål.
I Venstre mener vi, at skattelettelser er en vigtig måde at give folk en ekstra motivering for at arbejde.
Der er 250.000 danskere, som får en skattelettelse i den skatteplan, der ligger i regeringsgrundlaget.
Kan Danmarksdemokraterne støtte den skatteplan?
Inger Støjberg (DD), 2023-10-05:
Jeg tror, det er svært at opbygge en stor uenighed om det her område.
Så nogle gange skal man også bare anerkende, at der er ting, som man kan samles om her i Folketingssalen, også selv om det nogle gange går hedt for sig.
Camilla Fabricius (S), 2023-10-05:
Tak, formand.
Så er jeg også glad for, hvis det næste gang, når vi står her og ordføreren også refererer til Danmarksdemokraternes egen hjemmeside, er sådan, at den fejl måske lige er rettet, så sosu-uddannelserne også bliver nævnt i forbindelse med erhvervsskolerne.
Når vi har sat 900 mio. kr. af, gælder det selvfølgelig også vores velfærdsuddannelser og de seje sosu'er.
Inger Støjberg (DD), 2023-10-05:
Det kan jeg garantere fru Camilla Fabricius for at jeg er hundrede procent enig i.
Jeg var så heldig, at jeg var til DM i Skills, i øvrigt sammen med fru Karina Adsbøl, der sidder i formandsstolen nu, og hvor var det bare en god oplevelse.
Der så vi netop også, hvordan hele sosu-området deltog i det, og hvor imponerende det, de kæmpede om, egentlig var.
Jeg ved også, at der efterfølgende har været et EM.
Jo, dem skylder vi præcis lige så stor anerkendelse og præcis lige så stor opmærksomhed som dem, som vi normalt taler om, når vi taler erhvervsskoler.
Selvfølgelig gør vi det.
Camilla Fabricius (S), 2023-10-05:
Tak for det.
Jeg vil gerne lige læse noget op.
Det er et lille citat, jeg har fundet: »Det er så vanvittigt, at jeg har vundet!
Jeg er glad og føler, at jeg har lært en masse, og jeg glæder mig enormt meget til at skulle i gang med at træne til EM i Skills.«
Jeg vil bare høre ordføreren, om hun ikke tænker, at vi også skal huske alle elever, som går på de erhvervsuddannelser, som kommer til at hjælpe os på velfærdsområderne, som vi har brug for, og som vi har brug for at understøtte.
Inger Støjberg (DD), 2023-10-05:
Ja, jeg må altså også sige, at jeg synes, at det var en mærkværdig udtalelse, og især også når man lige kigger lidt på tallene.
Hvis vi tager de 34 hovedstadskommuner, der er, kan vi spørge, hvor mange af dem der mon så har udlagt noget areal til netop noget vedvarende energi.
Fire ud af 34 kommuner, og jeg må bare sige, at jeg, når jeg bevæger mig rundt, simpelt hen ikke kan fralægge mig, at det lige præcis er i de 34 hovedstadskommuner, man står og råber allermest på flere vindmøller, flere solceller.
Så må man jo altså også selv lægge nogle tage og nogle områder til, når det er sådan, at der skal laves noget af det her, og så skal borgerne altså høres noget mere – og kompenseres.
Kim Valentin (V), 2023-10-10:
Jamen vi er helt bestemt imod dobbeltbeskatning, og hvis det overhovedet kan undgås i systemet, skal vi have fjernet dobbeltbeskatning.
Ordet siger det ligesom også i sig selv.
Dobbeltbeskatning er, at man betaler skat af den samme mængde penge to gange.
Anders Kronborg (S), 2023-10-10:
Tusind tak.
Da jeg sad sent i går aftes og læste op på den her dobbeltbeskatningsoverenskomst, slog det mig, at da man fra dansk side startede de her forhandlinger med Algeriet, var det tilbage i 2017 under en blå regering.
Aftalen bliver forhandlet på plads under en rød regering i 2021, og nu får vi så hele symbiosen, hvor et lovforslag fra en bred regering får samtykke.
Kan det næsten være smukkere?
Men det viser jo også, hvor lang tid tingene kan være undervejs.
Dobbeltbeskatningsoverenskomsten bidrager til økonomisk udvikling ved at skabe klarhed over virksomhedernes skattemæssige forhold og ved at sikre, at dobbeltbeskatning undgås.
Derudover styrker dobbeltbeskatningsoverenskomsten samarbejdet mellem landenes skattemyndigheder og dermed bekæmpelse af international skattesvindel.
For at dobbeltbeskatningsaftalen kan få virkning, skal den være ratificeret i begge lande, og det er netop det, der er formålet med det lovforslag, som vi behandler her i dag.
En anden finurlig ting ved de her dobbeltbeskatningsoverenskomster er jo i virkeligheden, at det foregår i nogle lukkede rum, hvor to landes regeringer sidder og forhandler, og derfor er det et samtykke til det, vi bliver bedt om fra regeringens side.
Aftalen med Algeriet vil sikre, at virksomheder og personer ikke bliver beskattet af samme indkomst i både Danmark og Algeriet.
Aftalen indeholder derfor regler for fordelingen af beskatningsretten for en række indkomsttyper, f.eks. udbytter, renter, royalties og forskellige former for lønindkomst.
Alt i alt anser Socialdemokratiet det her for et fornuftigt og grundigt stykke arbejde.
Det har, som jeg redegjorde for indledningsvis, også været længe undervejs.
Altså, det startede under en blå regering i 2017, blev færdigforhandlet under en rød regering i 2021, og nu bliver det så her med en regering hen over midten fremsat i Folketinget.
Og som jeg forstår det, vil det, hvis det ellers går glat igennem udvalget og man giver samtykket, kunne træde i kraft den 1. januar 2024.
Med de ord vil jeg anbefale, at vi stemmer for lovforslaget, når den endelige tid kommer.
Jeppe Bruus (S), 2023-10-10:
Tak for det.
Jeg vil da også gerne hilse fra nogen.
Jeg vil hilse fra resten af regeringen og sige tak for den overvejende positive modtagelse af lovforslaget, og jeg vil også gerne hilse på Liberal Alliances ordfører, som har stor ære af det lovforslag, vi behandler i dag, i forbindelse med den finanslovsaftale, der blev indgået.
Som flere ordførere allerede har nævnt, indeholder lovforslaget en række forskellige ændringer.
Ændringerne har det tilfælles, at de skal sikre, at skattereglerne understøtter en forudsigelig, rimelig og fair beskatning af investeringer i aktier, investeringsbeviser og andre værdipapirer.
Regeringen vil samtidig gerne gøre reglerne så enkle og så administrerbare som muligt for skatteforvaltningen, men også for udbydere og investorer.
Det er ikke mindst vigtigt, at det er muligt at føre kontrol med, at udbytte af gevinst og tab ved afståelse af værdipapirer beskattes korrekt, og lovforslaget skal derfor også styrke den indsats.
Jeg vil kort fremhæve tre foreslåede ændringer.
Den første er, som det er blevet nævnt,
en forhøjelse af loftet for indskud på aktiesparekontoen i årene 2024-2026.
Det forslag udmønter en del af aftalen om finansloven for 2023, og det skal gøre det mere attraktivt for den enkelte at investere i aktier.
Et andet væsentligt forslag er, at aktier optaget til handel på multilaterale handelsfaciliteter skal behandles som aktier optaget til handel på et reguleret marked.
Det giver god mening, da det i hvert fald for den private investor er svært at skelne imellem de to typer af platforme.
Forslaget vil nemlig også betyde, at det bliver muligt for skatteforvaltningen på årsopgørelsen at fortrykke gevinst og tab ved personers afståelse af aktier optaget til handel på en multilateral handelsfacilitet.
Det sikrer både automatisk beskatning af gevinster, og at den enkelte får de relevante tabsfradrag.
Det svarer måske også i virkeligheden på hr. Lars Boje Mathiesens spørgsmål.
Den sidste ændring, som jeg vil fremhæve her, er forslaget om at indføre en indberetningspligt, når der i forbindelse med likvidation af et selskab udloddes midler til aktionærer eller anpartshavere.
Skatteforvaltningen har også set tilfælde, hvor likvidationsprovenuet opgøres forkert.
En indberetningspligt i forbindelse med udlodning af likvidationsprovenu vil være med til at sikre, at skatteforvaltningen modtager oplysninger, som kan sikre en korrekt beskatning af kapitalejere.
Med de ord vil jeg gerne takke for den debat, der har været, selv om den har været sparsom, og sige, at jeg ser frem til den videre behandling.
Tak for ordet.
Lars Boje Mathiesen (UFG), 2023-10-10:
Tak, formand.
Jeg skal ikke hilse fra nogen.
Jeg taler bare som mig selv og på egne vegne, og det er også nogle gange en fornøjelse.
Grundlæggende er jeg ikke den helt store tilhænger af aktiesparekontoen.
Jeg synes, det er sådan en mærkelig hybrid, som ligesom er lavet sådan, at man godt må få en lidt billigere beskatning på noget, men kun op til et vist beløb, for så kan vi stadig væk adfærdsregulere borgerne en anelse.
Jeg så meget hellere, at man simpelt hen bare sænkede skatten generelt.
Man kan starte med at fjerne knækket og så måske bare sænke den fra 27 til 25 pct. eller i hvert fald gøre et eller andet, som ville være bedre.
Det synes jeg er den mest enkle og den bedste løsning på det her.
Men nu gør man det på den her måde, og der er jo en skattelettelse i det, og det er helt sikkert altid velkomment, selv om den er yderst beskeden.
Jeg tror, det er 0,00019 pct., hvis man sådan procentvis skal måle, hvor stor den her skattelettelse er.
Så har jeg, hvad jeg tror er et lidt mere teknisk spørgsmål, og det handler om det fulde fradrag i forbindelse med de her multilaterale handelsfaciliteter, altså First North osv.
Så det kommer jeg til at sende over skriftligt.
Steffen W. Frølund (LA), 2023-10-10:
Det skal jeg simpelt hen, og det er jo det mest bemærkelsesværdige her.
Det er faktisk endda et lovforslag, hvortil Liberal Alliance igennem finansloven endelig har muligheden for at kunne sige, at vi i den her folketingssamling får noget godt igennem, som vi tror på, og så er det ikke foran 179 glade kollegaer, men desværre lidt for få.
Men jeg skal hilse fra DF, og de støtter også lovforslaget, ligesom I vil se at Liberal Alliance gør.
Vi ser meget positivt på forslaget her.
Vi synes, det vil være en fordel for alle de danskere, som har lyst til at investere i aktier; man får bedre vilkår til at gøre det, når man skal beskattes lidt lavere, som man skal igennem aktiesparekontoen.
At understøtte og fremdyrke en aktiekultur i Danmark vil have ekstremt mange positive virkninger, og vi er desværre håbløst bagud i forhold til vores svenske naboer, ligesom andre har bemærket her.
Det her forslag skaber ikke den kultur i sig selv, men det er et lille skridt i den rigtige retning, og vi kunne godt tænke os at tage meget, meget større skridt.
Andre værktøjer, vi kunne tale om, kunne være lavere selskabsskat, fjernelse af lagerbeskatning ved børsnoteringer, crowdfundingregler og den generelle aktiebeskatning i det hele taget.
Og så ja, som jeg har sagt, har jeg lovet at hilse fra DF, og jeg vil også istemme, at det er på sin plads at dukke op til lovbehandlingen.